**PRAVILA PRI UPORABI ŠOLSKEGA AVTOBUSNEGA IN KOMBI PREVOZA**

Da bo čakanje na postajališčih šolskega avtobusa in vožnja z avtobusom čim bolj varna, moramo upoštevati naslednja navodila.

Sredstva javnega prevoza uporabljajo le šolarji brez znakov akutne okužbe dihal (povišana telesna temperatura, kašelj, kihanje, izcedek iz nosu, bolečine v žrelu …).

**ČAKANJE NA POSTAJALIŠČIH**

* Na avtobusno postajališče pridite vsaj 5 minut in ne več kot 10 minut pred prihodom avtobusa ali kombija.
* Takoj po končanem pouku odidite na prvo možno vožnjo šolskega avtobusa ali kombija.
* Učenci stojte na ustrezni oddaljenosti od roba cestišča, ki vam zagotavlja varnost (dva koraka) in upoštevaje medosebno razdaljo.
* Upoštevajte navodila dežurnega učitelja.
* Ko pripelje avtobus ali kombi, učenci brez prerivanja počakajte, da se avtobus ali kombi ustavi in voznik odpre vrata ter omogoči vstop ali izstop.
* Na postajališčih po izstopanju iz avtobusa ali kombija počakajte, da le ta odpelje in šele nato nadaljujte svojo pot.
* Učenci šolske torbe držite na kolenih ali pod sediščem (ne na hrbtu ali na sedežu).
* Učenci Linije 3 uporabljajte varno pot od avtobusne postaje Ig mimo Centra Ig in ne ožine pri stavbi Občine Ig.

**OBNAŠANJE NA AVTOBUSU ALI KOMBIJU**

* Ves čas prevoza nosite masko, ki prekrije nos in usta. Med nošenjem se maske ne dotikajte. Pred vstopom v vozilo in ob izstopu si razkužijo roke. Šolarji se čim manj dotikajte katerihkoli površin v vozilu. Upoštevajte medosebno razdaljo.
* Ob vstopu in izstopu voznika pozdravite.
* Upoštevajte voznikova navodila.
* Med vožnjo sedite na sedežu, na katerem je vgrajen varnostni pas, vedno pripeti.
* Sedite pravilno na sedežu in bodite obrnjeni v smeri vožnje.
* V premikajočem se vozilu sedite, na linijskem prevozu (v primeru, da so sedeži zasedeni) pa se trdno držite.
* Na avtobusu ali kombiju vstanite s sedeža šele, ko vozilo ustavi.
* Med vožnjo ne motite voznika.
* Na avtobusu ne kričite, se ne prerivajte in se ne sprehajajte.
* Nezasedenih sedežev ne zadržujte zase in nanje ne odlagajte šolskih torb.
* Med vožnjo ne uživajte hrane in pijače.
* Skrbite za čistočo in ne odmetavajte odpadkov pod sedeže.
* Če pride do poškodb inventarja v vozilu, morate to obvezno sporočiti vozniku.
* Fizično, psihično in verbalno nasilje med vrstniki ali do voznika je strogo prepovedano.

Na poti domov in v šolo bodite posebej pozorni in pazljivi na vse udeležence v prometu.

V primeru, da učenci ne boste upoštevali zgoraj navedenih pravil, ima voznik pravico ustaviti vozilo in prepovedati uporabo šolskega prevoza oz. zahtevati spremstvo staršev, ki so v skladu z 6. odstavkom 91. člena Zakona o varnosti cestnega prometa odgovorni za otrokovo varnost in mu udeležbo v cestnem prometu lahko dovolijo šele, ko se otrok odgovorno obnaša. Odgovorno obnašanje v tem primeru pomeni upoštevanje zgoraj dogovorjenih pravil šolskega prevoza.

Prepoved vožnje voznik izvede tako, da vozilo ustavi na primernem mestu in pokliče kontaktno osebo na šoli. Šola kontaktira starše otroka in jih obvesti, kje je ustavljeno vozilo na katerem morajo prevzeti svojega otroka zaradi neprimernega vedenja in s tem ogrožanja varnosti prevoza.

Ig, 1. 6. 2020 Andreja A. Babšek